CELEX: 62008TN0008
Language: et
Date: 2008-01-02 00:00:00
Title: Kohtuasi T-8/08: 2. jaanuaril 2008 esitatud hagi — G.M. Piccoli Srl versus Siseturu Ühtlustamise Amet (Teokarbi kujutis)

8.3.2008   
            
            
               ET
            
            
               Euroopa Liidu Teataja
            
            
               C 64/57
            
         2. jaanuaril 2008 esitatud hagi — G.M. Piccoli Srl versus Siseturu Ühtlustamise Amet (Teokarbi kujutis)
   (Kohtuasi T-8/08)
   (2008/C 64/91)
   Kohtumenetluse keel: itaalia
   Pooled
   
      Hageja: G.M.Piccoli Srl (Alzano Lombardo, Itaalia) (esindaja: advokaat S. Giudici)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   Hageja nõuded
   
               —
            
            
               Tühistada või muuta esimese apellatsioonikoja 28. septembri 2007. aasta otsus, mis tehti teatavaks 23. oktoobril 2007, ning rahuldada ühenduse kolmemõõtmelise kaubamärgi, mis koosneb teokarbi (kammkarp) stiliseeritud kujutisest, registreerimise taotlus nr 4522892 ka „võisaia, kreemi-, moosi-, šokolaadi või meetäidisega võisaia” suhtes;
            
         
               —
            
            
               mõista kohtukulud välja ühtlustamisametilt.
            
         Väited ja peamised argumendid
   
      Asjaomane ühenduse kaubamärk: kolmemõõtmeline kaubamärk, mis kujutab teokarpi vaadatuna neljast erinevast punktist (registreerimise taotlus nr 4522892, kaupadele klassis 30)
   
      Kontrollija otsus: Lükata registreerimise taotlus tagasi järgmiste kaupade suhtes: „teraviljast valmistatud tooted, kondiitritooted, maiustused ja jäätis.”
   
      Apellatsioonikoja otsus: Jätta kaebus rahuldamata.
   
      Väited: Määruse (EÜ) nr 40/94 ühenduse kaubamärgi kohta artikli 4 ja artikli 7 lõike 1 punkti e rikkumine ning mõnede direktiivi 89/104/EMÜ kaubamärke käsitlevate liikmesriikide õigusaktide ühtlustamise kohta sätete ebaõige tõlgendamine. Sellega seoses väidab hageja, et nii selle direktiivi artiklis 2 kui ka määruse artiklis 4 on sõnaselgelt ja üheselt tunnustatud mitte üksnes toote pakendi vaid ka toote kujule omast eristusvõimet.